אור לוג-אין

**אור לוג-אין**, מיוצג בידי האמוג'י **🕰️**, הוא ישות סוריאל שמתחרה בעונה הראשונה של מירוץ הסוריאל של רוליפולי. לוג-אין ידוע בכך שהוא מנסה להצחיק את כל שאר ישויות הסוריאל בכל הזדמנות שהוא מקבל, אך אף פעם לא מצליח. הוא מגלה באופן תכוף חוסר הבנה של קונספט משחקי המילים, והרבה פעמים חווה תסכול מכך שהוא לא מצליח אף אחד. הוא מגדיר את עצמו כ-"קריפ טכנולוגיה" ומתעקש שהוא צעיר ומבין את הדור החדש. הוא מנקד מילים ארוכות שהוא אומר. בפרק 4 נחשף שהוא סובל מדלדול עצם.

לוג-אין ידוע בכך שהוא מצליח בכל אתגר בר-תגדולת, אך אף פעם לא זוכה בו. הוא זכה באתגרים ברי-התקטונת בפרקים 6 ו-8.

## השתתפות במירוץ הסוריאל של רוליפולי

אור לוג-אין משתתף בעונה הראשונה של מירוץ הסוריאל של רוליפולי. מקומו בעונה עדיין לא ידוע.

### כניסה למירוץ

**הוראות במה**: "אור נכנס לחדר ההתאווררות. הוא מרים מהרצפה טוסט, בוצע אותו לארבע חלקים, ומחלק אותו למשתתפים שבחדר"

**קונפשיונל ראשון**: "אני אור לוג-אין. קוראים לי ככה כי אני משתמש הרבה באינטרנט, אור המסך קורן רבות עליי, ממש קְרִיפּ-טֶכְנוֹלוֹגִייֲה כזה הוא אני"

### חמשירים

בפרק הראשון של העונה, "חמשירים", המתמודדים התבקשו לכתוב חמשירים, שנשפטו בידי כותב החמשירים הידוע או. הנרי.

בפרק זה, אור עלה למסלול לבוש באובראול חום עשוי קשמיר עם 25 נקודות בצבע ירוק זרחני על הבטן שלו שהיו מסודרות בצורת כוכב בעל חמש פינות. הוא הציג את החמשיר "כמה חנוני מחשבים צריך / כדי להחליף נורה? / אף אחד / צריך טכנאי / כי נורה זה עניין של חומרה 🤣". בסיום הפרק, אור קיבל ביקורות חיוביות, אבל נחשף שהוא לא זכה במשימה.

### היה הגיבור של עצמך

בפרק השני של העונה, "היה הגיבור של עצמך", ישויות הסוריאל התבקשו לבצע משימות בנושא גבורה.

#### **אתגר בר-תקטונת**

באתגר בר-התקטונת, הישויות התבקשו להשתמש בקסמים ובכוחות העל שלהם בכדי לדחוף "גולה" (כדור ברזל) כמה שיותר רחוק. המנצח באתגר זכה לבחור איזו ישות תגלם איזו מפלגה באתגר בר-התגדולת. בחצי הגמר הוא התמודד מול אונקיית זהב האריסון, וניסה להחדיר בכדור מוטיבציה לנוע קדימה. אונקיית זהב ניצחה אותו ועלתה לגמר.

#### **אתגר בר-תגדולת**

באתגר בר-התגדולת, הישויות גילמו נציגי מפלגות בכנסת הישראלית. אור גילם את נציג מפלגת כחול לבן, והמצע שלו היה להתבלבל בכמה שיותר מונחים בשפה העברית. הוא לבש טלית שכולה תכלת וחולצת טריקו תכולה ועליה הכיתוב: "ילד טוב ⬆️ ירושלם ↙️" (החץ הראשון הצביע לכיוון פניו של אור והשני לכיוון הכללי של ירושלים). בסיום הפרק, נחשף שאור מוגן מפני הדחה.

### מבט אל העבר

בפרק השלישי של העונה, "מבט אל העבר", ישויות הסוריאל טיילו בציר הזמן ופגשו דמויות היסטוריות.

#### **אתגר בר-תקטונת**

באתגר בר-התקטונת, הישויות התבקשו לחזור בזמן לנקודה לבחירתם ולנסות להציל כמה שיותר חיים. הישות שהצילה הכי הרבה בני אדם ניצחה באתגר וקיבלה נקודות בונוס באתגר בר-התגדולת. אור ביקר בבית החולים סורוקה במטרה להצחיק אנשים על מיטת מותם ולהשאיר אותם בחיים. הוא לא הציל אף אחד, משום שלא הרבה אנשים מתים מדי יום בבית החולים סורוקה. כתוצאה מכך, הוא לא הצליח לנצח באתגר.

#### **אתגר בר-תגדולת**

באתגר בר-התגדולת, הישויות פגשו דמות היסטורית לבחירתם וניהלו איתה שיחה. הישות שניהלה את שיחת הסוריאל הפורייה ביותר ניצחה. אור עלה לבמה לבוש בצמר גפן שאליו הודבקו באמצעות דבק נגרים עשר טלוויזיות שהציגו את גביע העולם בכדורגל 1950 בשחור-לבן. כל הטלוויזיות נפלו ממנו ונשברו עד שהוא הגיע לסיום המסלול. מתחתיהן הופיעה הכתובת "שלמה גרוניך עדיין חי". אור לוג-אין פגש את אל ינקוביק והצטחק איתו באמצעות משחקי מילים מאולצים. בסיום הפרק נחשף שאור לוג-אין מוגן מפני הדחה.

### משחק המנוף

בפרק הרביעי של העונה, "משחק המנוף", ישויות הסוריאל ביצעו משימות שהיו קשורות לקומדיה, מה שאור לוג-אין ראה כיתרון לטובתו.

#### **אתגר בר-תקטונת**

באתגר בר-התקטונת, הישויות התבקשו לספר בדיחה בפורמט של שאלה ותשובה. אור סיפר את הבדיחה הבאה: "למה קשה לי למצוא סבון שמתאים לי? כי אני צריך סבון בשביל **אור מיוחד מאוד**". הוא לא זכה באתגר.

#### **אתגר בר-תגדולת**

באתגר בר-התגדולת, הישויות בחרו דמות מפורסמת לגלם בשעשועון הטלוויזיה "מוח על האש". אור גילם את גרי מנדלבאום. בסיום הפרק, הוא נחשף כמוגן מפני הדחה.

### זה רק משחק

בפרק החמישי של העונה, "זה רק משחק", ישויות הסוריאל ביצעו משימות שהיו קשורות למשחק ותיאטרון.

#### **אתגר בר-תקטונת**

באתגר בר-התקטונת, הישויות השתתפו בסצנה אחד-על-אחד עם השחקנית שירה נאור בסיטואציות אינדיבידואליות שרוליפולי סיפק. אור גילם מוכר תרבושים ושירה נאור גילמה אדם טורקי שרוצה לקנות תרבוש אחד (על אף שההוראה המקורית של רוליפולי הייתה שהוא ירצה לקנות את כל התרבושים בחנות). אור סיים את האתגר במקום הרביעי וקיבל משירה נאור ציון של 5 מתוך 10.

#### **אתגר בר-תגדולת**

באתגר בר-התגדולת, "אלתור אלפביתי", כל שמונה הישויות השתתפו באותה סצנה וכל שורה שנאמרה הייתה צריכה להתחיל באות שאחרי האות בה השורה הקודמת התחילה. לאחר שהשופטים התייעצו, אור הוכרז כמוגן מפני הדחה.

### קרא, קרא, קרא

בפרק השישי של העונה, "קרא, קרא, קרא", ישויות הסוריאל ביצעו אתגר בר-תקטונת בנושא קריאה ואתגר בר-תגדולת בנושא כתיבה.

#### **אתגר בר-תקטונת**

באתגר בר-התקטונת, שבע הישויות התבקשו לקרוא (או לקרוע) אחד את השני - כלומר להעליב בידידותיות ובאופן שנון תוך ציון הפגמים של הישות אליה מדברים. באתגר זה, הקהל בבית הצביע, והמנצח קיבל נקודות בונוס באתגר בר-התגדולת. אור זכה באתגר עם 14 קולות, בפער גדול מהמקום השני (7 קולות).

#### **אתגר בר-תגדולת**

באתגר בר-התגדולת, הישויות היו צריכות לחשוב על רעיון לספר, לעצב לו כריכה קדמית ואחורית, כולל כותרת, תת-כותרת, ותקציר עלילה. הוא עלה לבמה כששיערו מסודר בתסרוקת מאלט משנות ה-80, לבש וסט ניילון כסוף ומחזיר אור, ועל עיניו היו משקפי שמש חומים ועגולים עם מסגרת עבה. לראשו היה כובע מצחייה הפוך. לטענתו, זה היה לוק מודרני וחדשני. הספר שהוא הציג נקרא "על מה הבן שלי מדבר בכלל?!" והוא היה אמור להוות מדריך לתקשורת עם צעירים. אור קיבל ביקורות חיוביות על הביצוע שלו באתגר זה.

### גברתי וגבירותיי, מהפך

בפרק השביעי של העונה, "גברתי וגבירותיי, מהפך", ישויות הסוריאל ביצעו משימות בנושא מהפך.

#### **אתגר בר-תקטונת**

באתגר בר-התקטונת, שש הישויות היו צריכות לעצב כובע ולהניח אותו על הראש של אחד משישה קפלופובים. אור הניח את הכובע שלו, שגובהו היה 17.31 ס"מ, על איילה. זה היה הכובע השלישי בגובהו, ולכן הוא לא ניצח במשימה.

#### **אתגר בר-תגדולת**

באתגר בר-התגדולת, הישויות היו צריכות להפוך את הקפלופובים מהאתגר בר-התקטונת לישויות סוריאל. עליהן היה לתת להם שם, להדריך אותם כיצד לדבר עם השופטים, ולהלביש אותם בלבוש סוריאליסטי. לילי מון, שזכתה באתגר בר-התקטונת, הצמידה קפלופוב לכל ישות סוריאל. אור קיבל את מדמבה, שעלה לבמה לבוש בקווילט שמורכב מאלפי פיסות בד שנקרעו מתוך כובעים ולהטט שלושה תפוזים. הוא אז הסתכל סביבו, תפס את התפוזים, הטיח את כולם ברצפה והתחיל לצרוח באגרסיביות (זאת משום שאור ביקש ממנו לדמיין שכולם כובעים). אור ומדמבה קיבלו ביקורות חיוביות, אך לא זכו באתגר.

### המחזמרוליפולי

בפרק השמיני של העונה, "המחזמרוליפולי", ישויות הסוריאל כתבו וביצעו מחזמר.

#### **אתגר בר-תקטונת**

באתגר בר-התקטונת, כל אחת מחמש הישויות הוציאה מהקיר בובת יד בדמות ישות אחרת שנותרה במירוץ, והישויות התבקשו לחקות אחת את השנייה. אור הוציא מהקיר בובה בדמותה של אונקיית זהב האריסון, וחיקה אותה באופן שזיכה באותו בניצחון במשימה.

#### **אתגר בר-תגדולת**

באתגר בר-התגדולת, הישויות השתתפו במחזמרוליפולי, מחזמר שנכתב על ידיהן. בנוסף, הן עיצבו תלבושת שמייצגת אחת מחמש התכונות שהופכות ישות סוריאל לפורייה (מקוריות, וכחנות, נחישות, גמישות וודאות). משום שזכה באתגר בר-התקטונת, אור זכה לחלק את התפקידים במחזמר (בעוד שלילי, מנצחת השבוע שעבר, חילקה את התכונות). אור עלה לבמה בלבוש שייצג את התכונה "וכחנות" - הוא חילק את גופו לשני צדדים, אחד מהם מחופש ללילי מון והאחר לרוליפולי. הצד המחופש ללילי העליב את הצד המחופש לרוליפולי, לפני שפיתח מודעות. אור השתמש בלבוש הזה כדי לנסות לשכנע את רוליפולי לשלוח את לילי הביתה. במחזמרוליפולי, הוא גילם את ישות הסוריאל האמביוולנטית, וביצע שיר בשם "משהו להגיד לכם".